Se cunosc toate gazdele Campionatului European din 2026! România este una dintre organizatoare
Confederația Europeană de Volei (CEV) a anunțat numele tuturor celor patru țări care vor organiza Campionatul European masculin din 2026.
România, Italia, Bulgaria și Finlanda vor organiza CE masculin de volei din 2026
Prima care și-a anunțat disponibilitatea, încă din decembrie 2022, de a găzui meciurile unei grupe ale EuroVolley 2026 a fost România.
Inițial, competiția trebuia să aibă loc anul viitor, dar după reconfigurarea calendarului internațional s-a stabilit ca întrecerea să se desfășoare în 2026.
Celelalte trei țări gazdă sunt Bulgaria, Finlanda și Italia. Aceasta din urmă va găzdui partidele dintr-o grupă, plus confruntări din optimi, sferturi, ambele semifinale și finala.
"După succesul cu adevărat răsunător și fără precedent al ediției din 2023, al cărei impact economic și social a fost estimat la aproximativ 234 de milioane de euro, CEV EuroVolley Men se va întoarce în Italia în 2026.
Prin urmare, campioana mondială în exercițiu se va bucura de ocazia de a disputa campionatul continental pe teren propriu pentru a doua oasă la rând", a anunțat CEV pe site-ul oficial.
La CE masculin de volei din 2026 vor participa 24 de echipe
Italia a găzduit primul Campionat European masculin în 1948. De la înființarea CEV în 1973, în peninsulă s-au mai organizat edițiile din 2005 și 2015 (ultima fiind alături de Serbia, Muntenegru și Bulgaria).
La evenimentul de mare succes de anul trecut, meciurile s-au jucat la Bologna, Perugia, Ancona, Bari și Roma. celelalte țări organizatoare au fost Bulgaria, Israel și Macedonia de Nord.
Începând cu ediția din 2019, competiția continentală va avea 24 de echipe. Celor patru co-organizatoare li se adaugă opt calificate direct conform clasamentului final al ediției din 2023: Polonia, Slovenia, Franța, Țările de Jos, Serbia, Ucraina, Germania și Portugalia.
Lor li se alătură 12 naționale care vor obține biletul prin calificările EuroVolley programate pentru vara anului 2024 și 2025, scrie Doar Volei.